मोदी ने कहा कि उनकी सरकार विस्तृत एवं संतुलित नीति के जरिए किसानों को गुणवत्तापूर्ण बीज, उर्वरक, पानी और बिजली के साथ बाजार की भी सुविधा मुहैया कराने की कोशिश कर रही है ताकि उनकी आमदनी को बढ़ाया जा सके। इस लक्ष्य को हासिल करने के लिए कृषि लागत मूल्य में कमी लाने, उपज का उचित मूल्य देने, फसल को नुकसान से बचाने और किसानों के लिए आय के वैकल्पिक साधन मुहैया कराने का प्रयास किया जा रहा है।